kardosdrur/scandi-wiki huggingface dataset:
Søtunge

Søtunge (Solea solea), er en fladfisk art i soleidae familien. Fisken fortrækker lavt vand med sand eller mudder der tildækker bunden. Den findes især i det østlige atlanterhavet, fra det sydlige Norge til Senegal, og i næsten hele Middelhavet. Om vinteren søger fisken til varmere vande i den sydlige del af Nordsøen.

Fiskens små øjne er placeret tæt på hinanden på den højre side af kroppen. Dette giver fisken mulighed for at holde øje efter eventuel føde imens at være halv-begravet af sand. Søtungen, ligesom andre fladfisk, er "normale" fisk i deres unge alder med øjne på hver side af kroppen. De forvandler sig til fladfisk som unge når de er ca. en cm lang. Søtungen kan blive op til 70 cm lang, og 25 år gammel.

Kokke priser søtungen for dens milde smør-søde smag, samt at det er let at lave fiskefileter af dens kød.

Soleidae
Fisk fra nordsøen
Fladfisk
Hoogersmilde

Hoogersmilde er en landsby i den nederlandske provins Drenthe og hører under kommune Midden-Drenthe.

Før den kommunale genfordeling i 1998 tilhørte den Smildes kommune.

Hoogersmilde er bygget på begge sider af Smildervaart.

Landsbyen er den ældste by i Midden-Drenthekommune. Byen blev stiftet i 1633.

Ved Hoogersmilde ved siden af kanalen Beilervaart står tv-tårnet Smilde senderen, som næsten var 300 meter højt. Den 15. juli 2011 styrtede den øverste del ned, på grund af en brand . TV-tårnet er ejendom af den statsejede NOVEC.

Zendstation Lopik (Dansk: Senderen Lopik) i IJselstein er 367 meter høj, og her var der brand samme dag. Den var dog hurtigt under kontrol.

En af Richard Deacons kunstværker The Same But Different blev placeret i Hoogersmilde. (2006)

Referencer 

Se også NOS 

Byer i Drenthe
Etableret i 1633
Coatepec

Coatepec er en by i den mexicanske delstat Veracruz. Coatepec har ca. 50.000 indbygger og er placeret 15 km syd for Xalapa. 

Byen ligger i ca. 1.450 m højde. Klimaet i Coatepec er året rundt meget varierende med dagtemperatur som svinger fra 30 0C om sommeren til 10 0C om vinteren. 

Grundlæggelsen af Coatepec skete omkring år 1600, da nogle Totonak indianer bosatte sig på det sted hvor byen i dag er beliggende. 

I 1702 fik byen en kirke og ca. hundrede år senere påbegyndte man en  kaffeproduktion i området. 

Kaffeproduktionen fik byen til at vokse og i 1886 fik Coatepec status som provinsby. 

I 1910 roste forfatteren Rubén Dario byen for sin atmosfære og skønhed og i 1994 blev nogle af scenerne til den amerikanske spillefilm Dødens Karteller (Clear and present danger) indspillet i Coatepec. 

Coatepec, som i dag, (2011), bliver kaldt for Mexicos kaffe hovedstad, er udover sin kaffe også kendt for sine kaffelikører samt for sin årlige kaffefestival (Feria del Café).

Eksterne henvisninger 

Byer i Mexico
Smilde-senderen

Smilde senderen (nederlandsk: Zendstation Smilde) var et 294 meter høj TV-tårn i Hoogersmilde i den nederlandske provins Drenthe.

Tårnet blev opført i 1959 til at transmittere fjernsyn- og radiosignaler. Nederste del er 82 meter høj og bygget af jernbeton, og den øverste del er af stål og var det højeste tårn i det nordlige Nederlandene.

Tårnet ligner Gerbrandytårnet meget, som står i IJsselstein og som også kaldes Zendstation Lopik på øverste del af tårnet var der monteret antennen. I den øverste del af tårnet, som er lavet af jernbeton, er radio- og tv-sendeapparatur installeret. 

Den 14. august 1968 blev en af kablerne, som holder tårnet på plads, klippet af et militærfly type F-100 Super Sabre fra den amerikanske US Air Force. Masten fik et mindre knæk. Flyet landede sikkert, selvom den var beskadigt.

Da Nederlandene i 2007 overgik fra analog til digital, blev den øverste del af tårnet fjernet. Højde gik fra 303 meter til 294 meter.

Den 15. juli 2011 styrtede på grund af en brand den øverste del ned. TV-tårnet er ejendom af den statsejede NOVEC. På grund af, at masten er kollapset, faldt det digitale signal væk i store dele af provinserne Drenthe, Flevoland, Friesland, Groningen og Overijssel. 

Zendstation Lopik (Dansk: Senderen Lopik) i IJsselstein er 367 meter høj, og her var der samme dag brand i tårnet. Den var dog hurtigt under kontrol.

Galleri

Referencer

Eksterne henvisninger 

 NOS 

Sendestationer i Nederlandene
Tårne i Nederlandene
Tæppe

Et tæppe er stykke tekstil, der kan være lavet af forskellige materialer. Det kan bruges til at holde varmen med, en form for beklædning viklet om kroppen eller mod jordkulden. Eller knyttet eller vævet og gerne kunstnerisk udsmykket som væg- eller gulvtæppe.

Orientalske tæpper kan være vævede eller knyttede.

Tæpper kan forekomme i flise-lignende stykker, heraf navnet tæppefliser.

Se også 
 Aluminiumstæppe (også kaldt redningstæppe)
 Bordtæppe
 Vægtæppe (f.eks. Patchworktæppe)
 Varmetæppe (f.eks. elektrisk)
 Overlevelsestæppe
 Brandtæppe
 Fortæppe og bagtæppe (teater)
 Sengetæppe
 Jerntæppet og Bambustæppet
 Skovturstæppe
El Tawheed-moskéen

El Tawheed-moskéen er en moske i Amsterdam, Nederlandene. 

Fonden der administrerer moskeen blev grundlagt i 1986. Udover at bruges som moske, bliver der her også undervist i Arabisk. Den huser også en boghandler og en udgiver af religiøse bøger og artikler.

Islamisme 
Moskeen blev på et tidspunkt nævnt af den nederlandske regering som en potentiel formidler af ekstremisme.

Mohammed Bouyeri, lejemorderen som myrdede Theo van Gogh besøgte ofte El Tawheed-moskéen hvor han mødte andre radikale muslimer, heriblandt den mistænkte terrorist Samir Azzouz.

Se også 
 Tawhid

Kilder

Eksterne henvisninger 
 http://www.eltawheed.nl 

Bygninger, konstruktioner og anlæg i Amsterdam
Moskeer i Nederlandene
Salas pagasts (Babītes novads)

Salas Pagasts er en territorial enhed i Babītes novads i Letland. Pagasten havde 1.428 indbyggere i 2010 og omfatter et areal på 76,40 kvadratkilometer. Hovedbyen i pagasten er Spuņciems.

Kildehenvisninger 

Pagasts
Salas pagasts

Salas pagasts har flere betydninger:

 Salas pagasts (Babītes novads) — territorial enhed i Letland
 Salas pagasts (Salas novads) — territorial enhed i Letland
Babītes pagasts

Babītes pagasts er en territorial enhed i Babītes novads i Letland. Pagasten havde 7.795 indbyggere i 2010 og omfatter et areal på 165,20 kvadratkilometer. Hovedbyen i pagasten er Piņķi.

Kildehenvisninger

Eksterne henvisninger 
Officiel hjemmeside 

Pagasts
Baldones pagasts

Baldones pagasts er en territorial enhed i Baldones novads i Letland. Pagasten etableredes i 1923, havde 3.327 indbyggere i 2010 og omfatter et areal på 173,90 kvadratkilometer. Hovedbyen i pagasten er Baldone.

Kildehenvisninger

Eksterne henvisninger 
Officiel hjemmeside  

Pagasts
Balvu pagasts

Balvu pagasts er en territorial enhed i Balvu novads i Letland. Pagasten havde 786 indbyggere i 2010 og 726 indbyggere i 2016 og omfatter et areal på 82,64 kvadratkilometer. Hovedbyen i pagasten er Naudaskalns.

Kildehenvisninger 

Pagasts
Bērzkalnes pagasts

Bērzkalnes pagasts er en territorial enhed i Balvu novads i Letland. Pagasten etableredes i 1945, havde 585 indbyggere i 2010 og 498 indbyggere i 2016 og omfatter et areal på 102,75 kvadratkilometer. Hovedbyen i pagasten er Bērzkalne.

Kildehenvisninger 

Pagasts
Bērzpils pagasts

Bērzpils pagasts er en territorial enhed i Balvu novads i Letland. Pagasten havde 886 indbyggere i 2010 og 788 indbyggere i 2016 og omfatter et areal på 127,69 kvadratkilometer. Hovedbyen i pagasten er Bērzpils.

Kildehenvisninger 

Pagasts
Briežuciema pagasts

Briežuciema pagasts er en territorial enhed i Balvu novads i Letland. Pagasten etableredes i 1945, havde 642 indbyggere i 2010 og 546 indbyggere i 2016 og omfatter et areal på 83,55 kvadratkilometer. Hovedbyen i pagasten er Briežuciems.

Kildehenvisninger 

Pagasts
Krišjāņu pagasts

Krišjāņu pagasts er en territorial enhed i Balvu novads i Letland. Pagasten etableredes i 1945, havde 431 indbyggere i 2010 og 387 indbyggere i 2016 og omfatter et areal på 71,18 kvadratkilometer. Hovedbyen i pagasten er Krišjāņi.

Kildehenvisninger 

Pagasts
Kubulu pagasts

Kubulu pagasts er en territorial enhed i Balvu novads i Letland. Pagasten etableredes i 1945, havde 1.590 indbyggere i 2010 og 1386 indbyggere i 2016 og omfatter et areal på 167,19 kvadratkilometer. Hovedbyen i pagasten er Kurna.

Kildehenvisninger 

Pagasts
Lazdulejas pagasts

Lazdulejas pagasts er en territorial enhed i Balvu novads i Letland. Pagasten etableredes i 1945, havde 366 indbyggere i 2010 og 303 indbyggere i 2016 og omfatter et areal på 87,17 kvadratkilometer. Hovedbyen i pagasten er Egļuciems.

Kildehenvisninger 

Pagasts
Tilžas pagasts

Tilžas pagasts er en territorial enhed i Balvu novads i Letland. Pagasten havde 1.140 indbyggere i 2010 og 1017 indbyggere i 2016 og omfatter et areal på 104,41 kvadratkilometer. Hovedbyen i pagasten er Tilža.

Kildehenvisninger

Eksterne henvisninger 
Officiel hjemmeside  

Pagasts
Vectilžas pagasts

Vectilžas pagasts er en territorial enhed i Balvu novads i Letland. Pagasten etableredes i 1945, havde 490 indbyggere i 2010 og omfatter et areal på 90,86 kvadratkilometer. Hovedbyen i pagasten er Vectilža.

Kildehenvisninger 

Pagasts
Vīksnas pagasts

Vīksnas pagasts er en territorial enhed i Balvu novads i Letland. Pagasten etableredes i 1936, havde 775 indbyggere i 2010 og 690 indbyggere i 2016 og omfatter et areal på 121,95 kvadratkilometer. Hovedbyen i pagasten er Vīksna.

Kildehenvisninger 

Pagasts
Bornsjön

Bornsjön er en sø på nordvestlige del af halvøen  Södertörn i Salems kommun i landskapet Södermanland i Sverige. Søen ligger ca. 20 km sydvest for Stockholm, og i Bornsjöns naturreservat, hvor den har været fredet siden 1920.

Vandforsyningsreserve

Bornsjön med omgivelser blev opkøbt af Stockholm by allerede ved århundreskiftet 1900, med tanke på sikring af byens vandtilførsel som vandforsyningsreserve. Norsborgs vattenverk blev bygget kort tid efter i Norsborg, og råvandet blev i begyndelsen hentet fra Bornsjön, men senere fra Mälaren.

Bornsjön med omgivelser er for tiden et vandbeskyttelsesområde, hvilket  indebærer at søen ikke må benyttes til andre formål. Man kan for eksempel ikke bade eller fiske i søen, og heller ikke gå på isen på vinteren. Bornsjöns rene vand vil blive benyttet som vandforsyning for Stockholm hvis hovedkilden til byens vandtilførsel, Mälaren skulle blive forurenet.

Siden 1993 har ejendommene rundt omkring søen været ejet og drevet af Stockholm Vatten. Målet er en langsigtet sikring af Bornsjön som kilde til vandforsyning. Skovbrug i området drives med forsigtighed og uden brug af kemikalier, og landbrugsdriften er også underlagt restriktioner. For at følge tilstanden i søen, tages der stadig prøver af vandet i både søen og dens tilløb.

Dyreliv
På grund af fraværet af bådtrafik, ungler sjældne fuglearter som storlom og fiskeørn her.

I 2004 blev Bornsjön ramt afv krebsepest som følge af ulovlig udsætning af signalkrebs. Stockholm vatten har siden da forsøgt at genindføre den stærkt truede ædelkrebs.

Bornsjöns naturreservat
Bornsjöns naturreservat er et naturreservat i Stockholms län, som har arealer i i tre kommuner: Salem, Botkyrka og Södertälje. Naturreservatet er ca. 4.600 hektar, og blev etableret i 1995. Reservatet udgør hovedparten af Bornsjöns vandbeskyttelsesområde

Billeder

Eksterne henvisninger

 Om Bornsjön och naturreservatet på Stockholm vatten

Søer i Sverige
Södermanland
Harry Blackstaffe

Henry Thomas Harry Blackstaffe (født 28. juli 1868, død 22. august 1951) var en britisk roer som deltog i OL 1908 i London.

Blackstaffe blev olympisk mester i roning singlesculler under OL 1908 i London.

Eksterne henvisninger 
 

Roere fra Storbritannien
Tour de France 1974

Tour de France 1974 var den 61. udgave af Tour de France og fandt sted fra 27. juni til 21. juli. Løbet bestod af 22 etaper på i alt 4.098 km, kørt med en gennemsnitsfart på 35,241 km/t

Podieplaceringer 
 
De tre øverstplacerede i løbet var i rækkefølge:
 Eddy Merckx (BEL)
 Raymond Poulidor (FRA)
 Vicente Lopez-Carril (ESP)

1974
Cykelløb i 1974
Richard Boyle (roer)

Richard Frederick Robert Pochin Boyle (11. oktober 1888 – 6. februar  1953) var en britisk roer som deltog i de olympiske lege 1908 i London.

Boyle vandt en bronzemedalje i roning under under Sommer-OL 1908 i London. 
Han var styrmand på den britiske otter som kom på en tredjeplads efter en britisk og en belgisk otter. De tabte i semifinalen til den belgiske båd som senere tabte i finalen mod en anden britisk otter. Begge de tabende semifinalister fik bronzemedaljer.

Eksterne henvisninger 
 http://www.sports-reference.com/olympics/athletes/bo/richard-boyle-2.html 

Roere fra Storbritannien
Henry Bucknall

Henry Cresswell Bucknall (født 4. juli 1885, død 1. januar 1962) var en britisk roer, som deltog i OL 1908 i London.

Bucknall roede for Eton College, inden han begyndte at læse på Oxford University og roede for Merton College her. Han var stroke i otteren, der i 1905 og 1906 roede Oxford vs. Cambridge Boat Race, men i 1907, hvor han var blevet præsident for universitetets roklub, valgte han at sidde som nummer to. Da han sammen med andre Oxford- og Cambridge-roere stillede op for Leander Club til OL 1908, var han igen stroke.

Leander Club-bådens besætning bestod derudover af Frederick Kelly, Albert Gladstone, Guy Nickalls, Banner Johnstone, Charles Burnell, Ronald Sanderson, Raymond Etherington-Smith og Gilchrist MacLagan (styrmand) samt fem reserver, der ikke kom i kamp. Syv både var tilmeldt, men italienerne stillede ikke op. To af bådene, den belgiske fra Royal Club Nautique de Gand og en ren Cambridge-båd fra Storbritannien, var seedet og gik direkte i semifinalen, mens Leander Club-båden og en canadisk båd, Toronto Argonauts, sikrede sig pladser i semifinalen med sejr i to indledende heats. I semifinalen vandt Leander over Toronto, mens Gand besejrede Cambridge, og de to vindere mødte derpå hinanden i finalen. Her lagde Leander sig i spidsen, men efter 2/3 af distancen bragte Gand sig på linje med Leander. Anstrengelserne med at indhente konkurrenten havde dog kostet så mange kræfter, at belgierne måtte slippe igen, så Leander Club kunne sikre sig guldet med to længders forspring. 

Senere i livet, da han havde taget sin eksamen, kom Bucknall til at arbejde for et skibsværft i Newcastle upon Tyne.

Referencer

Eksterne henvisninger 
 )

Roere fra Storbritannien
Deltagere for Storbritannien ved sommer-OL 1908
Olympiske mestre fra Storbritannien
Johan Burk

Johan Frederik Karel Hendrik Jacob Burk (født 11. maj 1887 i Amsterdam, død ukendt) var en nederlandsk roer, som deltog i de olympiske lege 1908 i London.

Burk var ved OL med i den nederlandske båd, som kom på en tredjepladsen i firer uden styrmand, efter to britiske både. De andre roer var Hermannus Höfte, Albertus Wielsma og Bernardus Croon. Nederlænderne tabte deres indledende heat til den ene britiske båd. Kun fire både stillede op, og efter den standard, der bruges i andre sportsgrene, ville det betyde, at taberne af semifinalerne vandt bronze, selvom der øjensynlig kun blev uddelt guldmedaljer ved disse lege.

I sit civile liv rejste Burk senere til Sydafrika som jernbanearbejder. Herefter bosatte han sig permanent i USA og under første verdenskrig. Efterfølgende arbejdede han i mange år som bogholder i New York City.

Referencer

Eksterne henvisninger 

Roere fra Holland
Personer fra Amsterdam
Deltagere for Holland ved sommer-OL 1908
Olympiske bronzemedaljevindere fra Holland
John Burn

John Southerden Burn (25. juni 1884 – 28. august 1958) var en britisk roer som deltog i de olympiske lege 1908 i London.

Burn vandt en bronzemedalje i roning under under Sommer-OL 1908 i London. 
Han var styrmand på den britiske otter som kom på en tredjeplads efter en britisk og en belgisk otter. De tabte i semifinalen til den belgiske båd som senere tabte i finalen mod en anden britisk otter. Begge de tabende semifinalister fik bronzemedaljer.

Eksterne henvisninger 
 http://www.sports-reference.com/olympics/athletes/bu/john-burn-1.html 

Roere fra Storbritannien
Charles Burnell

Charles Desborough Burnell (født 13. januar 1876, død 3. oktober 1969) var en britisk roer, som deltog i OL 1908 i London.

Rokarriere 
Burnell roede for Eton College, inden han begyndte at læse på Oxford University og roede for Magdalen College her. Han var med i otteren fire år i træk (1898-1891) i Oxford vs. Cambridge Boat Race og roede flere gange i Henley-regattaen. Sammen med andre Oxford- og Cambridge-roere stillede han op for Leander Club til OL 1908.

Leander Club-bådens besætning bestod derudover af Frederick Kelly, Albert Gladstone, Henry Bucknall, Banner Johnstone, Guy Nickalls, Ronald Sanderson, Raymond Etherington-Smith og Gilchrist MacLagan (styrmand) samt fem reserver, der ikke kom i kamp. Syv både var tilmeldt, men italienerne stillede ikke op. To af bådene, den belgiske fra Royal Club Nautique de Gand og en ren Cambridge-båd fra Storbritannien, var seedet og gik direkte i semifinalen, mens Leander Club-båden og en canadisk båd, Toronto Argonauts, sikrede sig pladser i semifinalen med sejr i to indledende heats. I semifinalen vandt Leander over Toronto, mens Gand besejrede Cambridge, og de to vindere mødte derpå hinanden i finalen. Her lagde Leander sig i spidsen, men efter 2/3 af distancen bragte Gand sig på linje med Leander. Anstrengelserne med at indhente konkurrenten havde dog kostet så mange kræfter, at belgierne måtte slippe igen, så Leander Club kunne sikre sig guldet med to længders forspring. Nickall er med guldet den ældste olympiske mester i roning i historien.

Øvrige liv 
Burnell arbejdede i familiens børsmæglerfirma afbrudt af hans deltagelse i første verdenskrig i Rifle Brigade. Han var formand for Wokingham landdistriktsråd i 35 år.

Hans søn, Dickie Burnell, og sønnesøn, Peter Burnell, var begge roere og deltog i Oxford/Cambridge-løbene, og Dickie Burnell vandt desuden guld ved OL 1948 i London.

Referencer

Eksterne henvisninger 
 )

Roere fra Storbritannien
Deltagere for Storbritannien ved sommer-OL 1908
Olympiske mestre fra Storbritannien
Oswald Carver

Oswald Armitrage Guy Carver (2. februar 1887 i Marple, Manchester – 7. juni 1915 i Gallipoli, Osmanniske Rige (nu Tyrkiet) var en britisk roer som deltog i de olympiske lege 1908 i London.

Carver vandt en bronzemedalje i roning under under Sommer-OL 1908 i London. 
Han var styrmand på den britiske otter som kom på en tredjeplads efter en britisk og en belgisk otter. De tabte i semifinalen til den belgiske båd som senere tabte i finalen mod en anden britisk otter. Begge de tabende semifinalister fik bronzemedaljer.

Eksterne henvisninger 
 http://www.sports-reference.com/olympics/athletes/ca/oswald-carver-1.html 

Roere fra Storbritannien
Sejm (flod)

Sejm (russisk og , ) er en flod i Belgorod og Kursk oblast i Rusland og i Sumy og Tjernihiv oblast i Ukraine. Sejm er ifølge Den Store Sovjettiske Encyklopædi 748 km lang, med et afvandingsareal på 27.500 km². Den er floden Desnas største biflod.

Sejms kilder er ifølge Den Store Sovjettiske Encyklopædi i Belgorod oblast i den sydlige del af det centralrussiske plateau vest for Gubkin, fra kilden løber Sejm mod vest over Kursk til Sosnytsja i Tjernihiv oblast, Ukraine, hvor den udmunder i Desna. Den nedre del af den Seim flyder gennem Dneprlavlandet

Sejms længde 

I forskellige kilder er der uenighed om længden af Sejm. Den Store Sovjettiske Encyklopædi opgiver 748 km, med kilde nær Gubkin i Belgorod oblast mens Ruslands Geografisk Institut opgiver længden til 717 km, med udspring ved sammeløbet af to bække nær landsbyen Strokino. De øverste 36 km i Belgorod oblast er kun vandførende ved omfattende nedbør, og regnes således ikke med af det geografiske institut. I Brockhaus og Efron encyklopædiske ordbog opgives Sejm til at være 600 verst lang svarende til ca. 640 km.

Bifloder 

Sejm har et stort antal bifloder, heraf tre længere end 100 km: Tuskar (108 km) i Kursk oblast, Kléven (133 km) i Sumy oblast og Svapa (197 km) i Kursk og Orjol oblast. Der ud over syv bifloder der er mellem 51 og 100 km lange blandt andet: Sejmitsa (52 km, Kursk oblast), Ézutj (54 km, Sumy oblast), Prutisjtje (55 km, Kursk oblast), Snagost (59 km, Kursk oblast), Polnaja (59 km, Kursk oblast), Vir (62 km, Sumy oblast), Donetskaja Sejmitsa (71 km, Kursk oblast) og Reut (88 km, Kursk oblast).

Kommercielt brug af Sejm 

I sovjettiden blev floden benyttet til passagertrafik mellem Lgov (Kursk oblast) og Glusjkovo (Kursk oblast).

Befolkningstætheden langs Sejm er ganske høj. Vandet anvendes til vandforsyning og kunstvanding vand. Der er oprettet flere vandbeskyttelses zoner. På bredden er der talrige pensionater, moteller og ferieområder og sandstrande. Flodområdet benyttes til jagt, fiskeri og turisme. Der er planer om oprettelse af turistsejlads fra Kursk til udmundingen.

Ved bredden af Sejm ligger Kursk-atomkraftværket, der er samme type som Tjernobyl-atomkraftværket, ca. 40 km vest for byen Kursk.

Byer ved Sejm 
(over 5.000 indbyggere)

Referencer

Eksterne henvisninger 

Floder i Belgorod oblast
Floder i Kursk oblast
Floder i Sumy oblast
Floder i Tjernihiv oblast
Bernardus Croon

Bernardus Hermanus Croon (født 11. maj 1886 i Amsterdam, død 30. januar 1960 i Amsterdam) var en nederlandsk roer, som deltog i de olympiske lege 1908 i London.

Croon var ved OL med i den nederlandske båd, som kom på en tredjepladsen i firer uden styrmand, efter to britiske både. De andre roer var Hermannus Höfte, Albertus Wielsma og Johan Burk. Nederlænderne tabte deres indledende heat til den ene britiske båd. Kun fire både stillede op, og efter den standard, der bruges i andre sportsgrene, ville det betyde, at taberne af semifinalerne vandt bronze, selvom der øjensynlig kun blev uddelt guldmedaljer ved disse lege.

Referencer

Eksterne henvisninger 

Roere fra Holland
Personer fra Amsterdam
Deltagere for Holland ved sommer-OL 1908
Olympiske bronzemedaljevindere fra Holland
Henry Travers

Henry Travers (født 5. marts 1874, død 18. oktober 1965) var en engelsk skuespiller. Han var bedst kendt som englen Clarence i Frank Capras klassiske film Det er herligt at leve.

Eksterne henvisninger 

 

Filmskuespillere fra England
Desna

Desna (russisk og , ) er en flod i Brjansk oblast og Smolensk oblast i Rusland og Sumy oblast, Tjernihiv oblast og Kyiv oblast i Ukraine. Den er en venstre biflod til Dnepr og er 1.130 km lang med et afvandingsareal på 88.900 km²  og en middelvandføring på 360 m³/s. 

I Ukraine er floden mellem 60 og 250 meter bred, med en gennemsnitlig dybde på 3 meter. Middelvandføringen ved mundingen er 360 m³/s. Floden fryser til i begyndelsen af december og er frosset indtil forårssmeltningen først i april.

Etymologi 

Navnet på floden Desna betyder "højre hånd", selv om den er en venstre biflod til Dnepr. Sandsynligvis vandrede de slaviske stammer ind i området fra syd og fandt derfor floden på højre side af Dnepr.

Løb 

Desna udspringer i Smolenskhøjene nær byen Jelnja. I den øvre del har floden sydøstlig retning og bredderne er sumpet lavland. Efter Brjansk løber Desna mellem høje skrænter i sydlig retning. Efter at have krydset grænsen til Ukraine udmunder Sudost i Desna. Efter Sejms udmunding i floden bliver floddalen bredere med mange løb og søer. Længere nede af løbet udmunder Snov, og Desna løber gennem Tjernihiv. Længere mod syd udmunder Desna i Dnepr-floden i den nordlige udkant af Kyiv.

Siden oldtiden har floddalen været er en vigtig transportrute, der forbandt Kyiv området med Don (via Sejms og Okas løb). På højre bred af Desna 20 km over Brjansk har arkæologer fundet rester af en boplads fra ældste stenalder, der er dateret til dateret til 24-21.000 f.Kr.

Bifloder 

Desna har et stort antal bifloder, de største er:

Kommercielt brug af Desna 
Desna fryser til i december og er isdækket til begyndelsen af april. I foråret forårsager floden store oversvømmelser. Desna er sejlbar 535 km opstrøms fra udmundingen i Dnepr.
.
I Smolensk oblast er Desna den største og mest betydningsfulde vandvej og ved Desnogorsk blev der frem til 1979 anlagt et reservoir, der anvendes tilkøling af Smolensk-atomkraftværket, der er af samme type som Tjernobyl-atomkraftværket. Atomkraftværket er beliggende i Desnogorsk.

Byer ved Desna 
(over 5.000 indbyggere)

Referencer

Eksterne henvisninger 

Bifloder til Dnepr
Floder i Brjansk oblast
Floder i Smolensk oblast
Floder i Sumy oblast
Floder i Tjernihiv oblast
Floder i Kyiv oblast